b'\n_START_ARTICLE_\nH\xc3\xb8velbenk\n_START_PARAGRAPH_\nH\xc3\xb8velbenk , snekkerbenk eller sl\xc3\xb8ydbenk er en arbeidsbenk som brukes av snekkere for \xc3\xa5 bearbeide  trestykker av ulike slag og dermed lette arbeidet. Den best\xc3\xa5r av en arbeidsplate og oftest en eller to spennanordninger for \xc3\xa5 feste arbeidstykket._NEWLINE_Normalt er disse spennanordningene av tre og med dreide gjenger. H\xc3\xb8velbenker er laget av hardt tre, som b\xc3\xb8k, eik eller ask. Tidligere pleide snekkere \xc3\xa5 lage sin egen h\xc3\xb8velbenk.'